**Laulības šķiršanas pieteikuma paraugs**

Rīgas priekšpilsētas Vidzemes

priekšpilsētas tiesai

Abrenes ielā 3, Rīga, LV-1356

Prasītāja Jāņa Bērziņa

pers.kods 000000-11111

adrese: Valmieras iela 76-21, Rīga, LV-1000

e-pasts: **norādīt**

pārstāvja: zvērināta advokāta

Mareka Virša

prakses vieta: Liepu iela 73,

Rīga, LV-1111,

e-pasts: **norādīt**

lietā ar

Maiju Bērziņu

pers.kods 000000-11111

adrese Valdemāra iela 9823-720,

Rīga, LV-1111

Rīgā, 2016.gada 12.decembrī.

**Prasības pieteikums**

(par laulības šķiršanu)

Laulība starp pusēm ir reģistrēta 1999.gada 13.martā Rīgas sv.Jāņa evaņģēliski luterāņu baznīcā, par ko laulību reģistrācijas grāmatā 22.03.1999 izdarīts ieraksts Nr.3944.

Laulībā ir dzimuši bērni – meitas:

1.Beāte Bērziņa, pers.kods 111111-00000, dzimusi 2000.gada 1. februārī, un

2.Elīza Bērziņa, pers.kods 111111-00000, dzimusi 2001.gada 12. aprīlī.

Laulība ar atbildētāju ir izirusi un arī ģimene ar atbildētāju vairs nepastāv kopš 2011.gada, kad prasītājs aizgāja no ģimenes.

Kopdzīves laikā starp pusēm radās aizvien vairāk domstarpību un strīdu gan par finansiāliem, gan personīgiem jautājumiem. Pusēm bija savstarpēji iebildumi vienam pret otru. Raksturu pilnīgas nesaderības dēļ puses nevarēja dzīvot kopā. Samierināšana starp pusēm nav ne iespējama, ne lietderīga, jo šajos piecos gados pēc laulības iziršanas un ģimenes attiecību pārtraukšanas, puses nav pat mēģinājušas atjaunot ģimenes attiecības, laika gaitā starp pusēm ir notikusi vēl lielāka un dziļāka atsvešināšanās un starp pusēm nepastāv nekāda kopīga saimniecība.

No prasītāja puses nepastāv nekādi strīdi par bērnu aizgādību, ikdienas aprūpes tiesībām, saskarsmes tiesībām un laulāto kopmantas sadali.

Prasītājs ir piedāvājis atbildētājai šķirt laulību bezstrīdus notariālajā kārtībā. Atbildētāja, šādam prasītāja piedāvājumam, t.i., laulības šķiršanai kā tādai, neiebilst, taču atbildētāja vilcina laulības šķiršanās jautājuma risināšanu, diskutējot gan par formāliem un nebūtiskiem apstākļiem, gan arī nesniedzot atbildes uz būtiskiem jautājumiem. Līdz ar to prasītājs ir spiests griezties tiesā ar prasības pieteikumu par laulības šķiršanu.

Saskaņā ar Civillikuma 72.pantu *pieņemams, ka laulība ir izirusi, ja laulātie vismaz trīs gadus dzīvo šķirti.*

Tātad, saskaņā ar likumu, ir pieņemams, ka laulība starp pusēm ir izirusi, jo laulātie dzīvo šķirti jau piecus gadus.

Atbilstoši Civillikuma 71.panta noteikumiem, *laulība uzskatāma par izirušu, ja nepastāv laulāto kopdzīve un nav vairs sagaidāms, ka laulātie to atjaunos.*

Laulāto kopdzīve starp pusēm nepastāv jau piecus gadus un nav vairs sagaidāms, ka laulātie to atjaunos. Ņemot vērā, prasītājs nevēlas atjaunot laulāto kopdzīvi, savukārt atbildētāja, neiebilst pret laulības šķiršanu, ir atzīstams, ka pušu laulāto kopdzīves atjaunošana ne tikai vairs nav sagaidāma, bet tā arī ir neiespējama.

Civillikuma 73.pants nosaka, ka *laulātie dzīvo šķirti, ja viņiem nav kopīgas saimniecības un viens no laulātajiem noteikti negrib to atjaunot, noliedzot laulības kopdzīves iespējamību.*

Tātad, šajā lietā starp laulātajiem nav kopīgas saimniecības jau piecus gadus un prasītājs noteikti negrib ar atbildētāju atjaunot kopīgu saimniecību, noliedzot laulības kopdzīves iespējamību, līdz ar to ir atzīstams, ka laulātie dzīvo šķirti un starp pusēm esošā laulība ir izirusi.

Laulāto kopdzīves atjaunošana nav iespējama, līdz ar to arī lietas izskatīšanas atlikšanai nav pamata.

Ņemot vērā augstāk teikto un pamatojoties uz Civilprocesa likuma 33.-39.pp., 56.p., 128.-130.pp, 189.-199.pp., 233.-234.pp., 2351.p., 240.p.,242.p., 244.p.,

**l ū d z u:**

1.Pieņemt prasības pieteikumu un ierosināt civillietu.

2.Šķirt laulību, kas noslēgta 1999. Gada 13. martā Rīgas sv. Jāņa evaņģēliski luterāņu baznīcā starp Jāni Bērziņu, dzimušu 1970.gada 11.oktobrī, personas kods 000000-11111 un Maiju Bērziņu (pirms laulības uzvārds – Liepiņa) , dzimušu 1974.gada 6.jūnijā, personas kods 111111-00000.

3.Piedzīt no atbildētājas par labu prasītājam tiesāšanās izdevumus.

4.Visus tiesas dokumentus piegādāt, izmantojot norādītās elektroniskā adreses.

Pielikumā:

1.Prasības pieteikuma noraksts.

2.Laulības apliecības LV AB 2222222.

3.Meitas Beātes Bērziņas dzimšanas apliecība LV AC 3333333.

4.Meitas Elīzas Bērziņas dzimšanas apliecība LV AC 4444444.

5.Kvīts par valsts nodevas apmaksu

6.Ar lietas izskatīšanu saistīto izdevumu apmaksas kvīts.

7.Pilnvara.

8.Orderis Nr. 0000000.